
A P S T I P R I N Ā T S

Valsts robežsardzes iepirkuma komisijas

2025. gada 18. decembra sēdē (iepirkuma komisijas 2025. gada 18. decembra sēdes protokols Nr. 6)

GROZĪJUMI SLĒGTĀ KONKURSA

“Informācijas sistēmas “REIS” uzturēšana”

(1.posms)

NOLIKUMĀ


Izdarīt slēgtā konkursa “Robežsardzes elektroniskās informācijas sistēmas (REIS) uzturēšana (4 gadus)” (identifikācijas numurs: VRS 2025/13-01-GP) 1. posma nolikumā (apstiprināts Valsts robežsardzes iepirkuma komisijas 2025. gada 10. decembra sēdē (iepirkuma komisijas 2025. gada 10. decembra sēdes protokols Nr. 5) šādus grozījumus:

1. Izteikt nolikuma 7.1. apakšpunktu šādā redakcijā: 
“7.1.
pretendents:
7.1.1. nav juridiska persona, kas reģistrēta Krievijas Federācijā, Baltkrievijas Republikā vai valstī, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti;
7.1.2. tā dalībnieks, kapitāla daļu īpašnieks vai patiesais labuma guvējs (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot) nav šo noteikumu 7.1.1. apakšpunktā minētās valsts pilsonis;
7.1.3. juridiskās personas valde un padome sastāv no fiziskām personām, kuras nav šo noteikumu 7.1.1. apakšpunktā
 minētās valsts pilsoņi;
7.1.4. ārpakalpojuma sniegšanā nav iesaistīts šo noteikumu 7.1.1. apakšpunktā minētās valsts pilsonis;
7.1.5. ir reģistrēts atbilstoši normatīvajiem aktiem vai līdzvērtīgā kārtībā ārvalstīs – NATO, Eiropas Savienības vai EBTA dalībvalstī vai NATO Indijas un Klusā okeāna reģiona sadarbības valstī (turpmāk – IP4 valsts) (ja attiecīgās ārvalsts normatīvie akti šādu reģistrāciju paredz);

7.1.6. tā valde un padome sastāv no fiziskām personām, kuras ir NATO, Eiropas Savienības vai EBTA dalībvalstu vai IP4 valstu pilsoņi;

7.1.7. tā patiesais labuma guvējs ir NATO, Eiropas Savienības vai EBTA dalībvalsts vai IP4 valsts pilsonis (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot);

7.1.8. tā dalībnieki un kapitāla daļu īpašnieki (turētāji) ir juridiskas personas, kuras ir reģistrētas NATO, Eiropas Savienības, EBTA dalībvalstī vai IP4 valstī, vai fiziskas personas, kuras ir NATO, Eiropas Savienības vai EBTA dalībvalsts vai IP4 valsts pilsoņi;

7.1.9.   ir fiziska persona, kura ir NATO, Eiropas Savienības vai EBTA dalībvalsts vai IP4 valsts pilsonis;”.
2.
Izteikt nolikuma 9.1.1. apakšpunktu šādā redakcijā:

“9.1.1.
pieteikumu dalībai iepirkumā. Pieteikumu kandidāts sagatavo atbilstoši nolikuma 1. pielikumā noteiktajai formai;”.

